EIROPAS SAVIENĪBAS CIVILDIENESTA TIESAS RĪKOJUMS
(pirmā palāta)
2016. gada 18. jūlijā
Lieta F‑143/15
Constant Dietrich
pret
Eiropas Parlamentu
Civildienests – Līgumdarbinieks – Līguma izbeigšana pirms termiņa – Uzteikuma termiņa datums – Uzteikuma termiņa apturēšana – Jauns uzteikuma termiņa beigu datums – Akts, kas nav nelabvēlīgs – Novēlota sūdzība – Iebilde par nepieņemamību – Acīmredzama nepieņemamība – Reglamenta 83. pants
Priekšmets      Prasība, kura celta saskaņā ar LESD 270. pantu, kas piemērojams EAEK līgumam atbilstoši tā 106.a pantam, un ar kuru Constant Dietrich lūdz galvenokārt atcelt Eiropas Parlamenta iestādes, kas ir pilnvarota slēgt darba līgumus, 2015. gada 2. februāra lēmumu, ar kuru ir izbeigts viņa kā līgumdarbinieka līgums, atcelt iestādes, kas ir pilnvarota slēgt darba līgumus, 2015. gada 25. februāra lēmumu, ar kuru ir noteikts jauns līguma darbības beigu datums, un atcelt lēmumu, ar ko ir noraidīta viņa sūdzība
Nolēmums      Prasību noraidīt kā acīmredzami nepieņemamu. Constant Dietrich sedz savus un atlīdzina Eiropas Parlamenta tiesāšanās izdevumus.
Kopsavilkums
Ierēdņu celta prasība – Iepriekšēja administratīva sūdzība – Iesniegšanas datums – Saņemšana administrācijā
(Civildienesta noteikumu 90. panta 2. punkts)
Lai sūdzību varētu uzskatīt par tādu, kas ir iesniegta likumīgi Civildienesta noteikumu 90. panta 2. punkta izpratnē, attiecīgajai iestādei ir jāspēj noteiktajā termiņā iepazīties ar tās saturu. Līdz ar to datums, kas ir jāņem vērā, lai novērtētu, vai sūdzība ir iesniegta noteiktajā termiņā, ir datums, kurā šī sūdzība tiek saņemta attiecīgajā iestādē.
(skat. 26. punktu)
Atsauce
Civildienesta tiesa: rīkojums, 2011. gada 29. jūnijs, Schuerewegen/Parlaments, F‑125/10, EU:F:2011:98, 22. un 25. punkts.